Llyn Tegid
Oddi wrth Wicipedia, y gwyddoniadur rhydd.

Llyn naturiol mwyaf Cymru yw Llyn Tegid (6.4km/4 milltir ar hyd, 1.6km/1 milltir ar led). Mae ar ymylon Eryri gan y Bala a'i lân gogleddol ac Afon Dyfrdwy yn llifo trwyddo. Mae Rheilffordd Llyn Tegid yn rhedeg ar hyd y lân ddeheuol. Mae Llyn Tegid rhwng y mynyddoedd Aran ac Arenig.
Mae'r llyn dwfn, clir yn gartref i lawer o anifeiliaid megis, er enghraifft penhwyad, draenogyn, brithyll a llysywen. Mae nifer o'r rhywogaethau sydd yn byw yn y llyn yn brin iawn -- er enghraifft pysgod fel y gwyniad (Coregonus lavaretus) a'r falwen dŵr croyw brinnaf Prydain, y falwen lysnafeddog (Myxas glutinosa: glutinous snail). Mewn blynyddoedd diweddar, mae'r broblem o ewtroffigedd wedi datblygu yn Llyn Tegid sydd yn risg eithafol i'r nifer o rywogaethau mae'r llyn yn gynefin iddynt.
Mae'r llyn yn boblogaidd iawn i hwylio, bordhwylio, canŵio a physgota.
Anghenfil chwedlonol sydd yn nofio yng nyfnderau Llyn Tegid ger y Bala yw Tegi. Datblygodd y chwedl o fewn cymuendau lleol wedi clywed sibrydion am anghenfil 'Loch Ness' yn yr Alban.